

 กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 ที่ มท ๐๘16.3/ว

 พฤษภาคม 2564

เรื่อง ทุนรัฐบาลญี่ปุ่น (Monbukagakusho : MEXT) สำหรับนักเรียนไทยประจำปีการศึกษา 2565

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงศึกษาธิการ ที่ ศธ 0205/1303

 ลงวันที่ 11 พฤษภาคม 2564 จำนวน 1 ฉบับ

 ด้วยสถานเอกอัครราชทูตญี่ปุ่นประจำประเทศไทยแจ้งว่า กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี (MEXT) ประเทศญี่ปุ่น ประกาศมอบทุนการศึกษาให้แก่นักเรียนไทยที่สำเร็จการศึกษาระดับมัธยมศึกษาตอนปลายหรือเทียบเท่า หรือกำลังจะสำเร็จการศึกษาภายในเดือนมีนาคม 2565 เพื่อไปศึกษาต่อระดับอนุปริญญา ณ ประเทศญี่ปุ่น ประจำปีการศึกษา 2565 “Monbukagakusho : MEXT Scholarship for the academic year 2022” จำนวน 2 หลักสูตร ได้แก่

 1. ทุนนักศึกษาวิทยาลัยเทคนิค หลักสูตร “College of Technology Students Programme” เพื่อศึกษาต่อในวิทยาลัยเทคโนโลยี (โคเซ็น) ของญี่ปุ่น ระยะเวลา 4 – 4 ปีครึ่ง

 2. ทุนนักศึกษาฝึกอบรมวิชาชีพ หลักสูตร “Specialized Training College Students Programme” เพื่อศึกษาต่อในวิทยาลัยอาชีวศึกษาของญี่ปุ่น ระยะเวลา 3 ปี

กรมส่งเสริมการปกครองท้องถิ่นพิจารณาแล้ว เพื่อเป็นการส่งเสริมให้นักเรียนที่มีความรู้ความสามารถได้มีโอกาสศึกษาต่อในประเทศญี่ปุ่น ขอความร่วมมือจังหวัดแจ้งองค์กรปกครองส่วนท้องถิ่น เพื่อแจ้งสถานศึกษาในสังกัดที่จัดการศึกษาระดับมัธยมศึกษาตอนปลายหรือเทียบเท่า ประชาสัมพันธ์การรับสมัคร
ทุนดังกล่าวให้นักเรียนในสถานศึกษาทราบ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

รอง อสถ..................................

ผอ.กศ......................................

ผอ.กง.สศ................................

หน.ฝ.กศ..................................

จนท.........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5313

โทรสาร 0-2411-9021-3 ต่อ 218